smcproject/ml-wiki-sentences huggingface dataset:
പതിനൊന്നാമത് വാർഷിക ഫാർമസ്യൂട്ടിക്കൽ ലീഡർഷിപ്പ് സമ്മിറ്റ് ഫാർമ ലീഡേഴ്‌സ് ബിസിനസ് ലീഡർഷിപ്പ് അവാർഡ് 2018 ൽ മിശ്രയെ "ഫാർമ ലീഡേഴ്‌സ് ഇന്ത്യൻ ഓഫ് ദി ഇയർ - എൻ‌ഡോക്രൈനോളജി" എന്ന് ഇന്ത്യയിലെ ഫാർമ ലീഡേഴ്സ് ഗ്രൂപ്പ് പ്രഖ്യാപിച്ചു.
ഇന്ത്യൻ രോഗികൾക്കും വൈദ്യർക്കും പോഷകാഹാര വിദഗ്ധർക്കും വേണ്ടി പ്രമേഹനിയന്ത്രണത്തെക്കുറിച്ച് അദ്ദേഹം പുസ്തകം എഴുതിയിട്ടുണ്ട്; ഡയബറ്റിസ് വിത്ത് ഡിലൈറ്റ് : ഇന്ത്യയിലെ പ്രമേഹത്തെ കൈകാര്യം ചെയ്യുന്നതിനുള്ള സന്തോഷകരമായ ഒരു ഗൈഡ് (2020 സെപ്റ്റംബർ മുതൽ പുതുക്കിയതും അപ്‌ഡേറ്റ് ചെയ്തതുമായ പതിപ്പ്) (Amazon.in)  അടുത്തിടെ, ഈ പുസ്തകത്തിന്റെ ഹിന്ദി വിവർത്തനം, " ഡയബറ്റിസ് കെ സാത്ത് ഭീ ഖുഷാൽ ജീവൻ "പ്രസിദ്ധീകരിച്ചു ( https://www.amazon.in/dp/9388630971/ref=cm_sw_r_wa_apa_i_y7AiEbB03FS0F ) ഇതും കാണുക പ്രമേഹം സിൻഡ്രോം എക്സ് (ഉപാപചയം) അവലംബം പുറത്തേക്കുള്ള കണ്ണികൾ
അനൂപ് ചന്ദ്രൻ ഇംഗ്ലീഷ് വിലാസം https://ml.wikipedia.org/wiki/Anoop_Chandran ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഒരു മലയാളചലച്ചിത്രനടനും നാടക നടനുമാണ് അനൂപ് ചന്ദ്രൻ .
തൃശൂർ സ്കൂൾ ഓഫ് ഡ്രാമയിൽനിന്ന് അഭിനയം പഠിച്ചു.
ടി.കെ. രാജീവ്കുമാറിന്റെ സുന്ദരി എന്ന ചിത്രത്തിലാണ് ആദ്യം അഭിനയിച്ചത്.
ഈ ചിത്രം പുറത്തിറങ്ങിയില്ല.
ഫാസിൽ സംവിധാനം ചെയ്തു 2009ൽ പ്രദർശനത്തിനെത്തിയ മോസ് ആൻഡ് ക്യാറ്റ് എന്ന ചിത്രത്തിലൂടെ ഗായകനായും അനൂപ് അരങ്ങേറ്റം കുറിച്ചു
അച്ചുവിന്റെ അമ്മ , ബ്ലാക്ക്, രസതന്ത്രം , ക്ലാസ്മേറ്റ്സ് , കറുത്ത പക്ഷികൾ , ബാബാ കല്യാണി , ചങ്ങാതിപ്പൂച്ച , ഒരുവൻ , വിനോദയാത്ര തുടങ്ങിയ ചിത്രങ്ങളിലൂടെ അഭിനയ രംഗത്ത് സജീവമായി.
ചലച്ചിത്രരംഗത്ത് സജീവമായിരിക്കുമ്പോൾത്തന്നെ നാടകാഭിനയത്തിനും അദ്ദേഹം സമയം കണ്ടെത്തുന്നു.
ആലപ്പുഴ ജില്ലയിലെ ചേർത്തലയ്ക്കടുത്ത് അർത്തുങ്കൽ എന്ന ഗ്രാമത്തിൽ രാമചന്ദ്രപണിക്കരുടെയും ചന്ദ്രലേഖാദേവിയുടെയും മകനായി ജനിച്ചു.
ശ്യാമപ്രസാദിന്റെയൊപ്പം പ്രവർത്തിക്കുന്ന സഹസംവിധായകനായ ജയചന്ദ്രൻ, കോളേജ് അദ്ധ്യാപകനായ വിനയചന്ദ്രൻ എന്നിവരാണ് സഹോദരങ്ങൾ.
2019 June 6 നു അനൂപ് ചന്ദ്രൻ ലക്ഷ്മി രാജഗോപാലും ആയി വിവാഹ നിശ്ചയം കഴിഞ്ഞു.
ചേർത്തല എൻഎസ്എസ് കോളേജ്, തൃശൂർ സ്കൂൾ ഓഫ് ഡ്രാമ എന്നിവിടങ്ങളിലായിരുന്നു പഠനം.
ആലപ്പുഴയിലെ 'ഇപ്റ്റ തിയേറ്ററിന്റെ സംഘാടകരിലൊരാളായ അനൂപ് ബാലസംഘത്തിന്റെ സംസ്ഥാന പരിശീലകനായും പ്രവർത്തിച്ചിട്ടുണ്ട്.
ചിത്രങ്ങൾ രാമൻ (ചലച്ചിത്രം) - 2008 ഇരുവഴി തിരിയുന്നിടം - 2015 അച്ചുവിന്റെ അമ്മ ബ്ലാക്ക് രസതന്ത്രം ക്ലാസ്മേറ്റ്സ് കറുത്ത പക്ഷികൾ ബാബാ കല്യാണി ചങ്ങാതിപ്പൂച്ച ഒരുവൻ വിനോദയാത്ര പന്തയക്കോഴി മുല്ല നഗരം ചോക്കലേറ്റ് ഹാർട്ട് ബീറ്റ്സ് ദൈവത്തിന്റെ വാൾ വേനലിൽ മഴക്കാലം കിച്ചാമണി എം.ബി.എ. നാദിയ കൊല്ലപ്പെട്ട രാത്രി 10:30 എ.എം. ലോക്കൽ കാൾ പുരസ്കാരങ്ങൾ കേരള സർവകലാശാല യൂണിയൻ കലോൽസവത്തിൽ രണ്ടുതവണ മികച്ച നടനുള്ള പുരസ്കാരം നേടി.
തുശൂരിലെ ഭരത് പ്രേംജി ട്രസ്റ്റിന്റെ മികച്ച നടനുള്ള അഖിലേന്ത്യാ പുരസ്കാരം നേടി.
പുറത്തേയ്ക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അനൂപ് ചന്ദ്രൻ അവലംബം
അനൂപ് മേനോൻ ഇംഗ്ലീഷ് വിലാസം https://ml.wikipedia.org/wiki/Anoop_Menon
മലയാളചലച്ചിത്ര അഭിനേതാവും, തിരക്കഥാകൃത്തും സംവിധായകനുമാണ് അനൂപ് മേനോൻ (ജനനം : 03 ഓഗസ്റ്റ് 1977) ചലച്ചിത്രങ്ങളിൽ സജീവമാകുന്നതിനു മുൻപ് ടെലിവിഷനിൽ അഭിനയിച്ചിരുന്നു.
2008-ൽ മികച്ച രണ്ടാമത്തെ നടനുള്ള കേരള സർക്കാരിന്റെ പുരസ്കാരവും, 2009-ലെ ഫിലിംഫെയർ അവാർഡും തിരക്കഥ എന്ന ചിത്രത്തിലൂടെ അനൂപ് നേടി .
1977 ഓഗസ്റ്റ് മൂന്നിന് ഗംഗാധരൻ നായരുടേയും ഇന്ദിര മേനോൻ്റെയും മകനായി കോഴിക്കോട്ട് ജനിച്ചു.
പഠിച്ചതും വളർന്നതുമെല്ലാം തിരുവനന്തപുരത്താണ്.
തിരുവനന്തപുരം ക്രൈസ്റ്റ് നഗർ സ്കൂളിൽ പ്രാഥമിക വിദ്യാഭ്യാസവും തിരുവനന്തപുരം ലോ കോളേജിൽ നിയമപഠനവും പൂർത്തിയാക്കി.
തുടർന്ന് ദുബായിൽ ലോ സ്കൂളിൽ അദ്ധ്യാപകനായി നിയമിതനായി.
ഇക്കാലയളവിൽ സൂര്യാ ടി.വി., കൈരളി എന്നിവയിൽ പ്രഭാതപരിപാടികളുടെ അവതാരകനായി ജോലി ചെയ്തു.
തുടർന്ന് ശ്യാമപ്രസാദിന്റെ ശമനതാളം എന്ന സീരിയലിൽ അഭിനയിച്ചു.
കാട്ടുചെമ്പകം എന്ന ചിത്രത്തിലാണ് ആദ്യമായി അഭിനയിക്കുന്നത്.
പകൽ നക്ഷത്രങ്ങൾ, കോക്ക്ടെയിൽ, ബ്യൂട്ടിഫുൾ എന്നിവയുടെ തിരക്കഥ തയ്യാറാക്കിയിട്ടുണ്ട്.
ടെലിവിഷൻ പരമ്പരകളിൽകൂടി ആയിരുന്നു മേനോൻ അഭിനയത്തിൽ തുടക്കം കുറിച്ചത്.
ഏഷ്യാനെറ്റ് എന്ന ആദ്യ മലയാള സ്വകാര്യ ചാനലിന്റെ സ്വപ്നം കൂടാതെ മേഘം എന്നി പരമ്പരകളിൽ അവതരിപ്പിച്ച കഥാപാത്രങ്ങളിൽകൂടിയാണ്  മേനോൻ കൂടുതൽ ശ്രദ്ധ നേടിയത്.
പിന്നീട് 2008-ഇൽ പ്രദർശിപ്പിച്ച പകൽ നക്ഷത്രങ്ങൾ എന്ന ചലച്ചിത്രത്തിന്റെ തിരക്കഥാകൃത്തായി അരങ്ങേറ്റം കുറിച്ചു .
2008-ൽ രഞ്ജിത്ത് സംവിധാനം നിർവഹിച്ച തിരക്കഥ എന്ന ചിത്രത്തിൽ മുഖ്യ കഥാപാത്രമായി വേഷമിട്ടു.
അജയ ചന്ദ്രൻ എന്ന ഒരു ചലച്ചിത്ര താരത്തിന്റെ ജീവിതത്തിലെ പല ഘടകങ്ങളാണ് മേനോൻ അവതരിപ്പിച്ചത്.
പിന്നീട്, പല ചലച്ചിത്രങ്ങളിൽക്കൂടിയും മേനോൻ ഏറെ ശ്രദ്ധേയനായി.
ബ്യൂട്ടിഫുൾ, ട്രിവാൻഡ്രം ലോഡ്ജ് എന്നിവയുൾപ്പെടെ 12-ഓളം സിനിമകളുടെ കഥാകൃത്ത് അനൂപ് മേനോനാണ്.
15 ഓളം സിനിമകൾക്ക് തിരക്കഥ എഴുതിയ അനൂപ് മേനോൻ 2020-ൽ കിംഗ്ഫിഷ് എന്ന സിനിമ സംവിധാനം ചെയ്ത് കൊണ്ട് സംവിധാന രംഗത്തും ചുവടുറപ്പിച്ചു.
ഇതുവരെ മലയാളത്തിൽ 70 സിനിമകളിലഭിനയിച്ച അനൂപ് മേനോൻ 2011-ൽ റിലീസായ ബ്യൂട്ടിഫുൾ എന്ന സിനിമയിലൂടെ ഗാനരചന രംഗത്തും സജീവമായി.
ഇതുവരെ ഏഴു സിനിമകൾക്ക് വേണ്ടി പാട്ടെഴുതി.
സ്വകാര്യ ജീവിതം ഭാര്യ : ക്ഷേമ (2014 മുതൽ)
സംവിധാനം പത്മ 2022 കിംഗ്ഫിഷ് 2020
കഥ, തിരക്കഥ പകൽ നക്ഷത്രങ്ങൾ 2008 ബ്യൂട്ടിഫുൾ 2011 ട്രിവാൻഡ്രം ലോഡ്ജ് 2012 അർധനാരീശ്വരൻ 2012 ഡേവിഡ് ഗോലിയാത്ത് 2013 ഡി-കമ്പനി 2013 ആംഗ്രി ബേബീസ് ഇൻ ലവ് 2014 ദി ഡോൾഫിൻസ് 2014 എൻ്റെ മെഴുതിരി അത്താഴങ്ങൾ 2018 മദ്രാസ് ലോഡ്ജ് 2018 കിംഗ്ഫിഷ് 2020 പത്മ 2021
സംഭാഷണം പത്മ 2021 കിംഗ്ഫിഷ് 2020 എൻ്റെ മെഴുതിരി അത്താഴങ്ങൾ 2018 മദ്രാസ് ലോഡ്ജ് 2018 ഡേവിഡ് ഗോലിയാത്ത് 2013 ഹോട്ടൽ കാലിഫോർണിയ 2012 ട്രിവാൻഡ്രം ലോഡ്ജ് 2012 ബ്യൂട്ടിഫുൾ 2011
ഗാനരചന ബ്യൂട്ടിഫുൾ 2011 മഴനീർത്തുള്ളികൾ...
നിൻ വിരൽത്തുമ്പിൽ...
രാപ്പൂവിനും നിൻ നാണം...
മൂവന്തിയായ് അകലെ നമുക്ക് പാർക്കാൻ 2012 വനമുല്ലയിൽ വെയിലണഞ്ഞു...
കൺമണി നിന്നെ കാണാൻ...
കണ്ണാടിക്കള്ളങ്ങൾ....
ഡേവിഡ് ഗോലിയാത്ത് 2013 നീ ആരോ നെഞ്ചോരം...
ഹോട്ടൽ കാലിഫോർണിയ മഞ്ഞുതിരും രാവിനുള്ളിൽ....
ആംഗ്രി ബേബീസ് ഇൻ ലവ് 2014 മായാതീരം...
ദി ഡോൾഫിൻസ് 2014 എന്നോമലെ നിൻ കണ്ണിലെ...
ഷി ടാക്സി 2015 വേഴാമ്പൽ മിഴികളിൽ...
കിംഗ്ഫിഷ് 2020 എൻ രാമഴയിൽ...
അഭിനയിച്ച ചിത്രങ്ങൾ നമ്പർ വർഷം ചലച്ചിത്രം സംവിധാനം 1 2002 കാട്ടുചെമ്പകം വിനയൻ 2 2003 ഇവർ ടി.കെ. രാജീവ് കുമാർ 3 2007 കയ്യൊപ്പ് രഞ്ജിത്ത് 4 2007 റോക്ക് ആന്റ് റോൾ രഞ്ജിത്ത് 5 2008 പകൽ നക്ഷത്രങ്ങൾ രാജീവ് നാഥ് 6 2008 മോക്ഷം രാജീവ് നാഥ് 7 2008 കേരള പോലീസ് ചന്ദ്രശേഖരൻ 8 2008 തിരക്കഥ രഞ്ജിത്ത് 9 2008 അനുഭവ് രാജീവ് നാഥ് 10 2009 കറൻസി സ്വാതി ഭാസ്കർ 11 2009 ഇവർ വിവാഹിതരായാൽ സജി സുരേന്ദ്രൻ 12 2009 ലൗഡ്സ്പീക്കർ ലൗഡ്സ്പീക്കർ 13 2009 പത്താം നിലയിലെ തീവണ്ടി ജോഷി മാത്യു 14 2009 കേരള കഫേ രഞ്ജിത്ത് 15 2010 പ്രമാണി ബി. ഉണ്ണികൃഷ്ണൻ 16 2010 മമ്മി ആന്റ് മീ ജിത്തു ജോസഫ് 17 2010 നീലാംബരി ഹരിനാരായണൻ 18 2010 കോക്ക്ടെയിൽ അരുൺ കുമാർ 19 2011 ലക്കി ജോക്കേഴ്സ് സുനിൽ 19 2011 ട്രാഫിക് രാജേഷ് പിള്ള 20 2011 പ്രണയം ബ്ലെസ്സി 22 2011 ബ്യൂട്ടിഫുൾ വി.കെ. പ്രകാശ് 23 2011 അതേ മഴ അതേ വെയിൽ ജി. മനു 24 2012 മുല്ലശ്ശേരി മാധവൻകുട്ടി നേമം പി.ഒ. സ്വാതി ഭാസ്ക്കർ 25 2012 ട്രിവാൻഡ്രം ലോഡ്ജ് വി.കെ. പ്രകാശ് 26 2012 ഡേവിഡ്‌ ഗോലിയാത്ത് രാജീവ് നാഥ് 27 2012 ഈ അടുത്ത കാലത്ത് 28 2012 ജോസേട്ടൻ്റെ ഹീറോ 29 2012 ഗ്രാൻ്റ്മാസ്റ്റർ 30 2012 നമുക്ക് പാർക്കാൻ 31 2012 ട്രാക്ക്‌ 32 2012 ഹീറോ 33 2012 വീണ്ടും കണ്ണൂർ 34 2012 ട്രിവാൻഡ്രം ലോഡ്ജ് 35 2012 ബാങ്കിംഗ് അവേഴ്സ് 10 ടു 4 36 2012 .916 37 2012 ഐ ലവ് മി 38 2013 ഡേവിഡ് ഗോലിയാത്ത് 39 2013 ഹോട്ടൽ കാലിഫോർണിയ 40 2013 ബഢി 41 2013 ഡി കമ്പനി 42 2013 പട്ടം പോലെ 43 2013 സൈലൻസ് 44 2014 1983 45 2014 ആംഗ്രി ബേബീസ് ഇൻ ലവ് 46 2014 വിക്രമാദിത്യൻ 47 2014 ദി ഡോൾഫിൻസ് 48 2014 ആമയും മുയലും 49 2015 ഷീ ടാക്സി 50 2015 ലാവണ്ടർ 51 2015 തിങ്കൾ മുതൽ വെള്ളി വരെ 52 2015 കനൽ 53 2015 ഫീമെയിൽ ഉണ്ണികൃഷ്ണൻ 54 2016 മാൽഗുഡി ഡേയ്സ് 55 2016 പാവാട 56 2016 കരിങ്കുന്നം 6's 57 2016 പാ.
58 2016 പത്ത് കൽപ്പനകൾ 59 2016 കുട്ടികളുണ്ട് സൂക്ഷിക്കുക 60 2017 മുന്തിരിവള്ളികൾ തളിർക്കുമ്പോൾ 61 2017 സർവോപരി പാലാക്കാരൻ 62 2017 വെളിപാടിൻ്റെ പുസ്തകം 63 2018 ആമി 64 2018 ചാണക്യ തന്ത്രം 65 2018 ബി.ടെക് 66 2018 എൻ്റെ മെഴുതിരി അത്താഴങ്ങൾ 67 2018 നീലി 68 2019 ഗാനഗന്ധർവ്വൻ 70 2019 കമല 71 2019 ബിഗ് ബ്രദർ 72 2020 കിംഗ്ഫിഷ് പുരസ്കാരങ്ങൾ കേരളസംസ്ഥാന ചലച്ചിത്രപുരസ്കാരം 2008 - മികച്ച രണ്ടാമത്തെ നടൻ - തിരക്കഥ 2014 - മികച്ച രണ്ടാമത്തെ നടൻ - 1983, വിക്രമാദിത്യൻ ഫിലിംഫെയർ അവാർഡ്സ് സൗത്ത് 2008 - മികച്ച സഹനടൻ അവലംബം ↑ https://www.facebook.com/anoopmenon.page ↑ {{ cite web }} :  CS1 maint: archived copy as title ( link ) ↑ {{ cite news }} : Check date values in: | accessdate= and | date= ( help ) ↑ http://www.rediff.com/movies/2008/dec/01review-pakal-nakshatrangal.htm ↑ https://m3db.com/anoop-menon
അലുമിനിയം മോണോഅയോഡൈഡ് ഇംഗ്ലീഷ് വിലാസം https://ml.wikipedia.org/wiki/Aluminium_monoiodide
AlI എന്ന രാസസൂത്രത്തോടുകൂടിയ അലുമിനിയം (I) സംയുക്തമാണ് അലുമിനിയം മോണോഅയോഡൈഡ് .
വ്യതിചലനം കാരണം ഇത് സാധാരണ ഊഷ്മാവിൽ അസ്ഥിരമാണ് : 6 AlI ⟶ Al 2 I 6 + 4 Al {\displaystyle {\ce {6AlI -
ട്രൈഈഥൈലാമൈൻ ഉപയോഗിക്കുമ്പോൾ, ഇത് ഒരു ചാക്രിക അഡക്റ്റ് ഉണ്ടാക്കുന്നു Al 4 I 4 ( NEt 3 ) 4 {\displaystyle {\ce {Al4I4(NEt3)4}}} ഇതും കാണുക * അലുമിനിയം മോണോഫ്ലൂറൈഡ് അലുമിനിയം മോണോക്ലോറൈഡ് അലുമിനിയം മോണോബ്രോമൈഡ് അവലംബം
അലൂപരാജവംശം ഇംഗ്ലീഷ് വിലാസം https://ml.wikipedia.org/wiki/Alupas അലൂപരാജ്യം അലൂപരാജ്യ‌ത്തിന്റെ വ്യാപ്തി ഔദ്യോഗികഭാഷകൾ സംസ്കൃതം തുളു പ്രാചീന കന്നഡ തലസ്ഥാനങ്ങൾ ആദ്യകാലത്ത് : മംഗലാപുരം പിൽക്കാലത്ത്: ഉദ്യാവര , ബർകൂർ ഭരണസംവിധാനം രാജഭരണം തുടർന്നുവന്ന രാജ്യം വിജയനഗര സാമ്രാജ്യം അലൂപരാജവംശത്തിന്റെ ഔദ്യോഗിക മുദ്ര
പഴയ കാനറ ഭരിച്ചിരുന്ന രാജവംശമാണ് അലൂപ രാജവംശം .
അലൂവ , അൽവ എന്നും ഇവർ അറിയപ്പെട്ടിരുന്നു നാലാം നൂറ്റാണ്ടുമുതൽ പതിനഞ്ചാം നൂറ്റാണ്ടുവരെയാണ് ഇവർ കർണാടകത്തിന്റെ തീരദേശപ്രദേശങ്ങളിൽ ഭരണം നടത്തിയിരുന്നത്.
താരതമ്യേന അപ്രധാനമായ ഒരു രാജവംശമായിരുന്നു ഇത്.
അൽവഖേദ പ്രദേശം ഇവർ ബി.സി. രണ്ടാം നൂറ്റാണ്ടുമുതൽ എ.ഡി. 450 വരെ ഭരിച്ചിരുന്നു.
ബനവാസിയിൽ കാദംബർ ശക്തിപ്രാപിച്ചപ്പോൾ അലൂപർ ഇവരുടെ മേധാവിത്വമംഗീകരിച്ചു.
പിന്നീട് ചാലൂക്യന്മാർ, ഹൊ‌യ്സാലന്മാർ, വിജയനഗര രാജാക്കന്മാർ എന്നിവർക്കൊക്കെ അലൂപരാജവംശം കീഴ്പ്പെടുകയുണ്ടായി.
ഇവർ മരുമക്കത്തായമാണ് അനുസരിച്ചിരുന്നതെന്ന് സൂചനയുണ്ട്.
ബണ്ട് സമുദായത്തിൽപെട്ടവരായിരുന്നു ഇവർ സോയിദേവ എന്ന അലൂപ രാജാവിനുശേഷം അധികാരത്തിലെത്തിയത് ഇദ്ദേഹത്തിന്റെ അനന്തരവനായ കുലശേഖര ബങ്കിദേവ ആയ്രുന്നു (ഇദ്ദേഹം അലൂപ രാജകുമാരിയായിരുന്ന കൃഷ്ണയിതായിയുടെയും ഹൊയ്സാലനായ വീര ബല്ലാള മൂന്നാമന്റെയും മകനായിരുന്നു).
തുളുനാട്ടിൽ അമ്മവഴി പിന്തുടർച്ചാവകാശം കൊണ്ടുവന്നത് ഭൂത അലൂപ പാണ്ഡ്യ എന്ന രാജാവാണെന്നാണ് ഐതിഹ്യം
ബണ്ട് സമുദായക്കാർ ഇപ്പോഴും ആൽവ എന്ന പേര് ഉപയോഗിക്കുന്നുണ്ട്.
ഇവർ അമ്മവഴിയുള്ള പിന്തുടർച്ച അനുസരിക്കുന്നവരാണ്.
കുലശേഖരദേവ അലൂപേന്ദ്രദേവ ആണ് അവസാന അലൂപ രാജാവ്.
ഇദ്ദേഹത്തിന്റെ ലിഖിതം (എ.ഡി. 1444) മൂദബിദ്രിയിൽ കണ്ടെടുത്തിട്ടുണ്ട് അവലംബം
അലൂമിനിയം ഇംഗ്ലീഷ് വിലാസം https://ml.wikipedia.org/wiki/Aluminium
ഭൂവൽക്കത്തിൽ ഏറ്റവുമധികം കാണപ്പെടുന്ന ഒരു ലോഹമൂലകമാണ് അലൂമിനിയം .
വെള്ളി നിറമുള്ള മൃദുവായ ലോഹമാണിത്.
ബോക്സൈറ്റ് എന്ന അയിരിൽ നിന്നാണ് അലൂമിനിയം പ്രധാനമായും ലഭിക്കുന്നത്.
അലൂമിനിയവും അതിന്റെ ലോഹസങ്കരങ്ങളും വ്യാവസായികപ്രാധാന്യമുള്ള വളരെയധികം ഉൽപ്പന്നങ്ങളുടെ നിർമ്മാണത്തിനായി ഉപയോഗിക്കുന്നു.
വിമാനങ്ങളുടെ നിർമ്മാണം ഇതിൽ ഒന്നാണ്.
വാഹനങ്ങൾ, കെട്ടിടങ്ങൾ എന്നിവയുടെ നിർമ്മാണത്തിനായും ഇത് ഉപയോഗിക്കുന്നു.
അലൂമിനിയം (അലൂമിനം എന്നും പറയാം) ഒരു രാസമൂലകമാണ്.
അതിൻറെ രാസ അടയാളം Al ഉം അറ്റോമിക നംബർ 13 ഉം ആണ്.
അത് തിളങ്ങുന്ന വെള്ളിവെളുപ്പു നിറമുള്ള, മൃദുവും അകാന്തികവും അടിച്ചുനീട്ടാവുന്നതുമായ ഒരു ലോഹമാണ്.
ആവർത്തന പട്ടികയിൽ അത് ബോറോൺ കൂട്ടത്തിൽ പെടുന്നു.
മാസ് കണക്കിലെടുത്താൽ ഭൂമിയുടെ ക്രസ്റ്റിന്റെ എട്ടു ശതമാനത്തോളം വരും.
ഭൂമിയുടെ ക്രസ്റ്റിൽ ഏറ്റവും അധികമുള്ള മൂലകങ്ങളിൽ, ഓക്സിജനും സിലിക്കോണിനും പിറകിൽ മൂന്നാം സ്ഥാനത്താണ് അലൂമിനിയം.
എന്നാൽ, താഴെയുള്ള മാൻറിലിൽ അലൂമിനിയത്തിൻറെ അളവ് കുറവാണ്.
അലൂമിനിയത്തിൻറെ പ്രധാന അയിര് ബോക്സൈറ്റ് ആണ്.
അലൂമിനിയം രാസികമായി വളരെ പ്രവർത്തനോത്സുകമായതിനാൽ, അത് പ്രകൃതിയിൽ, കൂടിയ ഋണസാഹചര്യങ്ങളിലല്ലാതെ, മൂലകരൂപത്തിൽ കാണപ്പെടുന്നില്ല.
പകരം, 270ൽ പരം ധാതുസംയുക്തങ്ങളായി കാണപ്പെടുന്നു.
അലൂമിനിയത്തിൻറെ കുറഞ്ഞ സാന്ദ്രത പ്രത്യേകം പ്രസ്താവ്യമാണ്.
പാസിവേഷൻ വഴി, കൊറോഷൻ തടയാനുള്ള കഴിവ് അലൂമിനിയത്തിൻറെ പ്രത്യേകതയാണ്.
അലൂമിനിയവും അതിൻറെ സന്കരലോഹങ്ങളും വ്യോമയാനവ്യവസായത്തിൽ ഏറെ പ്രധാനപ്പെട്ട അവശ്യ വസ്തുക്കളാണ്.
ഇവ, വാഹനനിർമ്മാണവ്യവസായത്തിലും, മുകപ്പുകൾ, ജന്നലുകൾ തുടങ്ങിയവക്കായി കെട്ടിടനിർമ്മാണ വ്യവസായത്തിലും പ്രധാനമാണ്.
ഓക്സൈഡുകളും സൾഫേറ്റുകളുമാണ് അലൂമിനിയത്തിൻറെ ഏറ്റവും ഉപയോഗത്തിലുള്ള സംയുക്തങ്ങൾ.
അലൂമിനിയം പ്രകൃതിയിൽ ധാരാളമായി കാണപ്പെടുന്നുവെന്കിലും അറിയപ്പെടുന്ന ജീവജാതികളൊന്നും തന്നെ ഉപാപചയത്തിന് അലൂമിനിയം ലവണങ്ങൾ ഉപയോഗിക്കുന്നില്ല.
ഈ ലവണങ്ങൾ പ്രകൃതിയിൽ ധാരാളമായി ഉള്ളതുകൊണ്ട്, ജൈവികപ്രക്രിയകളിൽ അവ ഉപയോഗിക്കപ്പെടാനുള്ള സാദ്ധ്യത തുടർന്നും താല്പര്യവിഷയമാണ്.
പഠനങ്ങൾ തുടരുന്നു.
ഗുണങ്ങൾ 1893 -ൽ നിർമ്മിച്ച ഇറോസ് എന്ന അലൂമിനിയം പ്രതിമ.
ലണ്ടനിലെ പിക്കാഡില്ലി സർക്കസ് എന്ന സ്ഥലത്തുള്ള ഈ പ്രതിമ അലൂമിനിയത്തിൽ വാർത്തെടുത്ത ആദ്യത്തെ പ്രതിമകളിലൊന്നാണ്.
ആവർത്തനപ്പട്ടികയിൽ പതിമൂന്നാം ഗ്രൂപ്പിൽ (IIIa) നിലകൊള്ളുന്ന ഇതിന്റെ അണുസംഖ്യ 13 ആണ്.
ഭാരക്കുറവ്, തുരുമ്പെടുക്കലിനെ തടയാനുള്ള കഴിവ് എന്നിവയാണ് ഈ ലോഹത്തിന്റെ പ്രധാന ഗുണങ്ങൾ.
ശുദ്ധ അലൂമിനിയത്തിന് കടുപ്പവും ബലവും കുറവാണ്.
എങ്കിലും ചെമ്പ് , നാകം , മഗ്നീഷ്യം , മാംഗനീസ് മുതലായ ലോഹങ്ങളുമായിച്ചേർത്ത് സങ്കരമാക്കുമ്പോൾ അതിന്റെ മേൽപ്പറഞ്ഞ ഗുണങ്ങൾ കാര്യമായി വർദ്ധിക്കുന്നു.
ഇത്തരം ഒരു പ്രധാനപ്പെട്ട സങ്കരമാണ് ഡ്യുറാലുമീൻ .
ഇന്ന് മിക്കവാറും അലൂമിനിയം ഉൽപ്പന്നങ്ങൾ എന്നറിയപ്പെടുന്നത് അതിന്റെ സങ്കരങ്ങളെയാണ്.
തുരുമ്പിൽ നിന്നുള്ള പ്രതിരോധത്തിന് പ്രാധാന്യമർഹിക്കുന്നയിടങ്ങളിൽ മാത്രമേ ശുദ്ധ അലൂമിനിയം ഉപയോഗിക്കുന്നുള്ളൂ.
താപ-യാന്ത്രിക പ്രക്രിയകൾ ഉപയോഗിച്ച് അലൂമിനിയം സങ്കരങ്ങളുടെ ബലം കാര്യമായി വർദ്ധിപ്പിക്കാൻ സാധിക്കും.
ഇത്തരം സങ്കരങ്ങൾക്ക് അവയുടെ ഭാരത്തിനനുപാതികമായ ബലം വളരെ കൂടുതലായതിനാലാണ് വിമാനങ്ങളുടേയും റോക്കറ്റുകളുടേയും നിർമ്മിതിക്ക് ഇത് ഉപയോഗിക്കുന്നത്.
വായുവിലെ ഓക്സിജനുമായി പ്രവർത്തിച്ചുണ്ടാകുന്ന നേർത്ത ഓക്സൈഡ് പാളി മൂലമാണ് അലൂമിനിയത്തിന് മങ്ങിയ വെള്ളി നിറം കൈവരുന്നത്.
ഈ അലൂമിനിയം ഓക്സൈഡിന് അലൂമിനിയത്തെ അപേക്ഷിച്ച് ദ്രവണാങ്കവും കടുപ്പവും കൂടുതലാണ്.
ഈ ഓക്സൈഡ് പാളി, അലൂമിനിയത്തെ തുടർന്നുള്ള നശീകരണത്തിൽ നിന്നും സംരക്ഷിക്കുകയും ചെയ്യുന്നു.
ക്രോമിയവും ഇതേ പോലെ ഓക്സൈഡ് പാളി മൂലം തുരുമ്പിക്കുന്നതിനെ ചെറുക്കുന്ന ലോഹമാണ്.
വൈദ്യുതവിശ്ലേഷണരീതി ഉപയോഗിച്ച് കൃത്രിമമായി ഈ ഓക്സൈഡ് പാളിയെ കട്ടിയുള്ളതും തുടർച്ചയായതും ആക്കി മാറ്റുന്നതിനെയാണ് ആനോഡൈസിംങ് എന്നു പറയുന്നത്.
ആനോഡൈസ് ചെയ്ത അലൂമിനിയം പിന്നീടുള്ള ഓക്സീകരണത്തിന്റെ ഫലപ്രദമായി ചെറുക്കുന്നു.
കാന്തികഗുണങ്ങൾ ഇല്ലാത്ത ലോഹമാണ് അലൂമിനിയം.
ശുദ്ധരൂപത്തിൽ ഇതിന്റെ കടുപ്പം(tensile strength) 49 മെഗാ പാസ്കലും(Mpa), സങ്കരരൂപത്തിൽ 400 Mpa-യുമാണ്.
ഉരുക്കിനേയും ചെമ്പിനേയും അപേക്ഷിച്ച് മൂന്നിലൊന്ന് സാന്ദ്രത മാത്രമേ ഇതിനുള്ളൂ.
അടിച്ചു പരത്താനും, വലിച്ചുനീട്ടാനും, വാർക്കാനും എല്ലാം വളരെ എളുപ്പമാണ്.
അലൂമിനിയത്തിന്റെ പ്രതിഫലനശേഷി വളരെയധികമാണ്.
ദൃശ്യപ്രകാശത്തിന്റെ 95%-വും, ഇൻഫ്രാറെഡ് തരംഗങ്ങളെ ഏകദേശം 99%-വും പ്രതിഫലിപ്പിക്കുന്നു.
അലൂമിനിയം ദർപ്പണങ്ങൾക്ക്, 200 മുതൽ 400 നാനോമീറ്റർ വരെ തരംഗദൈർഘ്യമുള്ള അൾട്രാ വയലറ്റ് കിരണങ്ങളേയും 3000 മുതൽ 10000 നാനോമീറ്റർ വരെ തരംഗദൈർഘ്യമുള്ള വിദൂര ഇൻഫ്രാറെഡ് കിരണങ്ങളേയും ‍പ്രതിഫലിപ്പിക്കാനുള്ള ശേഷി ഏറ്റവും കൂടുതലാണ്.
എങ്കിലും 400-700 nm പരിധിയിലുള്ള ദൃശ്യപ്രകാശ തരംഗങ്ങളിൽ അലൂമിനിയത്തിന്റെ പ്രതിഫലനശേഷി വെള്ളിയെ അപേക്ഷിച്ച് കുറവാണ്.
അതുപോലെതന്നെ 700 മുതൽ 3000 നാനോമീറ്റർ പരിധിയിലുള്ള നിയർ ഇൻഫ്രാറെഡ് തരംഗങ്ങളുടെ കാര്യത്തിൽ വെള്ളി , സ്വർണ്ണം , ചെമ്പ് എന്നിവ അലൂമിനിയത്തിനെ അപേക്ഷിച്ച് മുന്നിലാണ്.
എളുപ്പത്തിൽ അടിച്ചു പരത്തി രൂപമാറ്റം വരുത്താവുന്ന (malleable) ലോഹങ്ങളിൽ സ്വർണ്ണത്തിനു പിന്നിൽ രണ്ടാമതു സ്ഥാനമാണ് ഇതിനുള്ളത്.
അതു പോലെ അലൂമിനിയം വളരെ നല്ല താപ - വൈദ്യുത ചാലകമാണ് .
ലോകത്ത് ഇരുമ്പ് കഴിഞ്ഞാൽ ഏറ്റവും കൂടുതലായി ഉപയോഗിക്കുന്ന ലോഹമാണ് അലൂമിനിയം.
അതുകൊണ്ടുതന്നെ സാമ്പത്തികസ്ഥിതിയിൽ ഇതിന് നിർണ്ണായകപ്രാധാന്യവുമുണ്ട്.
അലൂമിനിയത്തിന്റെ ഉയർന്ന പ്രതിഫലനശേഷി മൂലം, ഇതിന്റെ നേർത്ത ഒരു പാളി പരന്ന പ്രതലത്തിൽ ലേപനം നടത്തി ദർപ്പണങ്ങളും മറ്റും നിർമ്മിക്കുന്നു.
ചില്ലിന്റെ ഒരു വശത്ത് പൂശിയ ഇത്തരം പാളിയുടെ മറുവശത്ത് ഇതിലും നേർത്ത ഒരു അലൂമിനിയം ഓക്സൈഡ് പാളി ഉണ്ടാകുന്നതിനാൽ, വെള്ളിയുടെ പാളി പോലെത്തന്നെ ഈ പാളി കേടുകൂടാതെ ഇരിക്കുകയും ചെയ്യുന്നു.
കണ്ണാടിയുടെ നിർമ്മാണത്തിന് അലൂമിനിയമാണ് കൂടുതലായും ഉപയോഗിക്കുന്നത്.
പ്രതിഫലന ദൂരദർശിനികളിലും ദർപ്പണത്തിനായി അലൂമിനിയം ഉപയോഗിക്കുന്നുണ്ട്.
മറ്റു ഉപയോഗങ്ങൾ: വാഹനങ്ങളുടെ നിർമ്മാണത്തിന്(വിമാനങ്ങൾ മുതൽ സൈക്കിൾ വരെ) പാത്രങ്ങൾ, പാട്ടകൾ(cans), പൊതിയാനുള്ള നേർത്ത പാളികൾ(foil) എന്നിവയുടെ നിർമ്മാണം.
ജലശുദ്ധീകരണത്തിന്.
കെട്ടിടനിർമ്മാണത്തിന് (ജനലുകൾ, കൈവരികൾ, വാതിലുകൾ, വൈദ്യുതക്കമ്പികൾ).
വൈദ്യുതവിതരണത്തിന് - അലൂമിനിയം ഉപകരണങ്ങൾക്കും കമ്പികൾക്കും ചെമ്പിനെ അപേക്ഷിച്ച് ഭാരം, വില എന്നിവ കുറവാണ്.
എങ്കിലും ഇതിന് വൈദ്യുത പ്രതിരോധം ചെമ്പിന്റേതിനെ അപേക്ഷിച്ച് കൂടുതലാണ്.
അതുകൊണ്ട് ഗൃഹവൈദ്യുതീകരണത്തിന് അലൂമിനിയം കമ്പികൾ ഉപയോഗിക്കാറില്ല.
യന്ത്രോപകരണങ്ങളുടെ നിർമ്മിതിക്ക്.
അലൂമിനിയം കാന്തികഗുണങ്ങൾ ഇല്ലാത്ത ലോഹമാണെങ്കിലും, ഇതിന്റെ സങ്കരങ്ങളായ എം.കെ.എം. ഉരുക്ക് , അൽനിക്കോ എന്നിവ കാന്തിക പദാർത്ഥങ്ങളാണ്.
ശക്തിയേറിയ കാന്തങ്ങൾ നിർമ്മിക്കാൻ ഇവ ഉപയോഗിക്കുന്നു.
അതിശുദ്ധ അലൂമിനിയം (SPA) (99.98% മുതൽ 99.999 ശതമാനം വരെ ശുദ്ധമായ അലൂമിനിയം), ഇലക്ട്രോണിക്സ് മേഖലയിലും, കോംപാക്റ്റ് ഡിസ്കുകളുടെ (സി.ഡി.) നിർമ്മാണത്തിനും ഉപയോഗിക്കുന്നു.
അലൂമിനിയം പൊടി, ചായങ്ങൾക്ക് വെള്ളിനിറം നൽകാനുപയോഗിക്കുന്നു.
അലൂമിനിയം മരത്തിനടിക്കുന്ന പ്രൈമറിലെ ഒരു ഘടകമാണ്.
ഉണങ്ങുമ്പോൾ ജലാംശത്തിൽ നിന്നും സംരക്ഷണകവചമായി ഇത് മാറുന്നു.
ആനോഡൈസ് ചെയ്ത അലൂമിനിയം വിവിധതരത്തിലുള്ള നിർമ്മാനപ്രവർത്തനങ്ങൾക്കും, സി.പി.യു., ഐ.സി. മുതലായ ഇലക്ട്രോണിക് ഉപകരണങ്ങളെ തണുപ്പിക്കുന്നതിനായുള്ള ഹീറ്റ് സിങ്കുകൾ (heat sink) ആയും ഉപയോഗിക്കുന്നു.
അലൂമിനിയത്തിന്റെ ഉയർന്ന താപ ചാലകതയും, ആവശ്യമുള്ള രൂപത്തിൽ അതിനെ രൂപപ്പെടുത്തിയെടുക്കാനുള്ള ലാളിത്യവുമാണ് അതിനെ ഇത്തരം കാര്യങ്ങൾക്കുപയോഗിക്കാനുള്ള പ്രധാന കാരണം.
വളരെ താഴ്ന്ന താപനിലയിൽ (1.2 കെൽ‌വിൻ) അലൂമിനിയം അതിചാലകമാണ് .
അലൂമിനിയം ഓക്സൈഡ് അഥവാ അലൂമിന, കൊറണ്ടം(corundum), എമരി എന്നീ ധാതുക്കളുടെ രൂപത്തിൽ പ്രകൃതിയിൽ കാണുന്നു.
ഇതിന്റെ മറ്റു രൂപങ്ങളാണ് രത്നങ്ങളായ റൂബി, സഫൈർ എന്നിവ.
കൊറണ്ടവും എമരിയും സ്ഫടിക നിർമ്മാണത്തിനുപയോഗിക്കുന്നു.
റോക്കറ്റുകളിലെ ഖര ഇന്ധനമായും, തെർമൈറ്റുകളിലും, വെടിമരുന്ന് നിർമ്മാണത്തിലും അലൂമിന ഉപയോഗിക്കുന്നു.
അലൂമിനിയം ലവണങ്ങളെ പുരാതന ഗ്രീക്കുകാരും റോമാക്കാരും, തുണിത്തരങ്ങൾക്ക് നിറം കൊടുക്കുന്നതിനായും (dyeing mordants ) മുറിവുകൾ വെച്ചുകെട്ടുന്നതിനായും (astringents) ഉപയോഗിച്ചിരുന്നു.
അണുനാശിനിയായി ആലം പരലുകൾ ഇന്നും ഉപയോഗിക്കുന്നുണ്ട് ( ക്ഷുരകന്മാരാണ് ഇത് സാധാരണയായി ഉപയോഗിക്കാറുള്ളത്).
1761 -ൽ ഗയ്റ്റൺ ഡി മോർവി (Guyton de Morveau) ആലത്തിനെ അലൂമിനെ എന്നു വിളിച്ചു.
1808 -ൽ ഹംഫ്രി ഡേവി , ആലത്തിൽ ഒരു ലോഹം അടങ്ങിയിട്ടുണ്ടെന്നു കണ്ടെത്തി.
അതിനെ അദ്ദേഹം അതിനെ ആദ്യം അലൂമിയം എന്നും പിന്നീട് അലൂമിനിയം എന്നും വിളിച്ചു.
അലൂമിനിയം ആദ്യമായി വേർതിരിച്ചെടുത്തത് ജർമൻ രസതന്ത്രജ്ഞനായ ഫ്രെഡ്രിക് വോളർ ആണ്.
നിർജ്ജല അലൂമിനിയം ക്ലോറൈഡ് പൊട്ടാസ്യവുമായി ചേർത്താണ് 1827 -ൽ അദ്ദേഹം ഈ ലോഹം വേർതിർച്ചെടുത്തത്.
ഇതിനും രണ്ടു വർഷം മുൻപുതന്നെ ഡാനിഷ് ശാസ്ത്രജ്ഞൻ ഹാൻസ് ക്രിസ്റ്റ്യൻ ഓസ്റ്റെഡ് , ശുദ്ധമല്ലാത്ത രൂപത്തിൽ അലൂമിനിയത്തെ വേർതിർച്ചെടുത്തിരുന്നു.
അതു കൊണ്ട് അലൂമിനിയം കണ്ടെത്തിയവരുടെ കൂട്ടത്തിൽ ഓസ്റ്റെഡിനേയും ഉൾപ്പെടുത്തുന്നു.
ബോക്സൈറ്റിൽ നിന്നും അലൂമിനിയത്തെ ആദ്യമായി വേർതിരിച്ചെടുത്തത് പിയറി ബെർതിയർ ആണ്.
1846 -ൽ ഫ്രഞ്ചുകാരനായ ഹെൻ‌റി സൈന്റ്ക്ലയർ ഡെവില്ലെ , അലൂമിനിയം വേർതിരിക്കുന്നതിനുള്ള വോളറുടെ രീതി പരിഷ്കരിച്ച് കുറേക്കൂടി ചെലവു കുറഞ്ഞ മറ്റൊരു രീതി അവതരിപ്പിച്ചു.
ചെലവേറിയ പൊട്ടാസ്യത്തിനു പകരം സോഡിയം ഉപയോഗിക്കുക എന്നുള്ളതാണ് ഈ രീതിയിലെ പ്രധാന ആകർഷണഘടകം.
മുൻ‌കാലങ്ങളിൽ സ്വർണ്ണത്തേക്കാൾ മൂല്യമുള്ള ലോഹമായി ഇതിനെ കണക്കാക്കിയിരുന്നു.
ഫ്രഞ്ചു ചക്രവർത്തിയായിരുന്ന് നെപ്പോളിയൻ മൂന്നാമൻ, സാധാരണ അതിഥികൾക്ക് സ്വർണ്ണപ്പാത്രങ്ങളിൽ ഭക്ഷണം നൽകിയിരുന്നപ്പോൾ വിശിഷ്ടാതിഥികൾക്കായി വിളമ്പിയിരുന്നത് അലൂമിനിയം പാത്രങ്ങളിലായിരുന്നു.
ഉൽകൃഷ്ടലോഹം എന്ന നിലക്ക്, അമേരിക്കയിലെ വാഷിങ്ടൻ സ്മാരകത്തിന്റെ മുകൾഭാഗം നിർമ്മിക്കാൻ ഈ ലോഹമാണ് തെരഞ്ഞെടുത്തത്.
അക്കാലത്ത്, ഒരു ഔൺസ് അലൂമിനിയത്തിന് പ്രസ്തുത നിർമ്മാണപ്രവർത്തനത്തിൽ പങ്കെടുത്തിരുന്ന സാധാരണ ജോലിക്കാരുടെ ദിവസക്കൂലിയുടെ ഇരട്ടി വിലയുണ്ടായിരുന്നു.
ലഭ്യതയും നിർമ്മാണവും
അലൂമിനിയം ഭൂവൽക്കത്തിൽ സുലഭമായുണ്ടെങ്കിലും (7.5% മുതൽ 8.1% വരെയുണ്ടെന്നു കരുതുന്നു), സ്വതന്ത്രരൂപത്തിൽ വളരെ വിരളമായേ കാണപ്പെടുന്നുള്ളൂ.
അഗ്നിപർവ്വതത്തിൽ നിന്നുള്ള മണ്ണ് പോലെയുള്ള ഓക്സിജൻ ഇല്ലാത്ത പരിതഃസ്ഥിതികളിൽ മാത്രമാണ് ഇത് സ്വതന്ത്രരൂപത്തിൽ കാണപ്പെടുന്നത്.
വ്യാവസായികമായുള്ള അലൂമിനിയം നിർമ്മാണം ആരംഭിച്ചിട്ട് നൂറു വർഷമേ ആയിട്ടുള്ളൂ.
ഒരിക്കൽ ഉപയോഗിച്ച അലൂമിനിയത്തിന്റെ പുനരുല്പാദനം (recycling) അലൂമിനിയം വ്യവാസായത്തിന്റെ ഇപ്പോഴത്തെ ഒരു പ്രധാന മുഖമുദ്രയാണ്.
പഴയ അലൂമിനിയത്തെ ഉരുക്കി നിർമ്മിക്കുന്ന ഈ പ്രക്രിയക്ക്, അലൂമിനിയം അയിരിൽ നിന്നും വേർതിരിച്ചെടുക്കുന്നതിനുപയോഗിക്കുന്ന ഊർജ്ജത്തിന്റെ അഞ്ചു ശതമാനം മാത്രമേ ചെലവാകുകയുള്ളൂ.
വെളുത്ത പൊടി രൂപത്തിലുള്ള അലൂമിനിയം ഓക്സൈഡ്, ബയർ പ്രക്രിയയിലൂടെ ബോക്സൈറ്റ് ശുദ്ധീകരിച്ചാണ് നിർമ്മിക്കുന്നത്.
മുൻ‌കാലങ്ങളിൽ ഡെവില്ലെ പ്രക്രിയയായിരുന്നു ബോക്സൈറ്റിൽ നിന്നും അലൂമിനിയം ഓക്സൈഡ് നിർമ്മിക്കുന്നതിനായി ഉപയോഗിച്ചിരുന്നത്.
പ്രധാന അയിരുകൾ
സിലിക്കേറ്റ്, ഓക്സൈഡ്, ഫ്ളൂറൈഡ് എന്നീ യൗഗികങ്ങളായിട്ടാണ് അലുമിനിയം പ്രകൃതിയിൽ കണ്ടുവരുന്നത്.
ഫെൽസ്പാർ (പൊട്ടാസിയം അലുമിനിയം സിലിക്കേറ്റ്), അഭ്രം (മൈക്ക), കളിമണ്ണ് (ക്ലേ), സ്ലേറ്റ് എന്നിവ അലൂമിനിയത്തിന്റെ സിലിക്കേറ്റ് അയിരുകളാണ്.
പ്രധാന ഓക്സൈഡ് അയിരുകളിൽ ബോക്സൈറ്റ് (ഹൈഡ്രേറ്റഡ് അലുമിനിയം ഓക്സൈഡ്), കൊറണ്ടം എന്നിവ ഉൾപ്പെടുന്നു.
സോഡിയം ഫ്ളൂറൈഡും അലുമിനിയം ഫ്ളൂറൈഡും ചേർന്നുണ്ടാകുന്ന ക്രയൊലൈറ്റ് ആണ് മുഖ്യമായ ഫ്ളൂറൈഡ് അയിര്.
അലൂമിന ( Al2O3 ) നിർമ്മാണം ( ബയർ പ്രക്രിയ )
ബോക്സൈറ്റ്, സോഡിയം ഹൈഡ്രോക്സൈഡ് എന്ന ക്ഷാരത്തിൽ അലിയിച്ച് ലായനിയാക്കുന്നു.
(150-200 °C ).
ബോക്സൈറ്റിലെ മാലിന്യങ്ങൾ ഖരാവസ്ഥയിൽ (റെഡ് മഡ് ) അടിയുന്നു.
ഗിബ്സൈറ്റ്: Al(OH)3 + Na+ + OH- --- ബൊഹമൈറ്റ്, ഡയാസ്പോസ്: AlO(OH) + Na+ + OH - + H2O ---
ഈ ലായനി പിന്നീട് സ്വാംശീകരണത്തിന് വിധേയമാക്കുകയും ചെയ്യുന്നു.
Al(OH)4- + Na+ ---
ഇങ്ങനെ കിട്ടുന്ന ഉല്പന്നം പിന്നീട് കാൽസിനേഷന് (1100 °C).
വിധേയമാക്കുന്നു.
ഇതോടെ വെളുത്ത പൊടി രൂപത്തിലുള്ള അലൂമിനിയം ഓക്സൈഡ് (അലൂമിന) ലഭിക്കുന്നു.
2Al(OH)3 --- അലൂമിനിയം നിർമ്മാണം (ഹാൾ ഹെറോൾട്ട് പ്രക്രിയ)
1886 -ൽ അമേരിക്കയിൽ ചാൾസ് മാർട്ടിൻ ഹാളും , ഇതേ സമയം തന്നെ യുറോപ്പിൽ ഫ്രഞ്ചുകാരനായ പോൾ ഹെറോൾട്ടും വൈദ്യുത വിശ്ലേഷണം വഴി അലൂമിനിയം വേർതിരിച്ചെടുക്കുന്ന രീതി അവതരിപ്പിച്ചു.
ഹാൾ-ഹെറോൾട്ട് പ്രക്രിയ എന്നറിയപ്പെടുത്ത ഈ രീതി, ധാതുക്കളിൽ നിന്നുള്ള അലൂമിനിയം ഉൽപ്പാദനം വളരെ ചെലവുകുറഞ്ഞതാക്കി.
ഹാൾ-ഹെറോൾട്ട് പ്രക്രിയയിലൂടെ സംശുദ്ധമായ അലൂമിനിയം നേരിട്ട് നിർമ്മിക്കാൻ സാധിക്കുകയില്ല.
എങ്കിലും ഈ രീതി തന്നെയാണ് ലോകമെമ്പാടും അലൂമിനിയം ഉൽപ്പാദനത്തിനായി ഇന്നും പ്രധാനമായി അവലംബിക്കുന്നത്.
വൈദ്യുതവിശ്ലേഷണ രീതി, അലൂമിനിയം ക്ലോറൈഡും പൊട്ടാസ്യവും ചേർത്ത് നിരോക്സീകരിക്കുന്ന വോളറുടെ അലൂമിനിയം നിർമ്മാണരീതിയെ പൂർണ്ണമായും ഈ രംഗത്തു നിന്നും ഒഴിവാക്കി.
അലൂമിനിയത്തിന് രാസപ്രവർത്തനശേഷി വളരെയധികമായതിനാൽ, അലൂമിനിയം ഓക്സൈഡ്(Al 2 O 3 ) പോലുള്ള അയിരിൽ നിന്നും ഇതിനെ വേർതിരിക്കാൻ ബുദ്ധിമുട്ടാണ്.
അലൂമിനിയത്തിന്റെ ദ്രവണാങ്കം ഏകദേശം 2000 °C ആയതിനാൽ, കാർബൺ ഉപയോഗിച്ച് നേരിട്ടുള്ള നിരോക്സീകരണം സമ്പത്തികമായി ലാഭകരമല്ല.
അതു കൊണ്ട് വൈദ്യുതവിശ്ലേഷണ രീതിയാണ് അലൂമിനിയം നിർമ്മാണത്തിനായി ഉപയോഗിക്കുന്നത്.
അതായത് ഉരുക്കിയ ക്രയോലൈറ്റിൽ ലയിപ്പിച്ച അലൂമിനിയം ഓക്സൈഡിൽ നിന്നാണ് ഈ രീതിയിൽ അലൂമിനിയം വേർതിരിക്കുന്നത്.
ഈ പ്രക്രിയയുടെ പ്രവർത്തന താപനില ഏകദേശം 950 മുതൽ 980 °C മാത്രമാണ്.
ക്രയോലൈറ്റ് ഗ്രീൻലാന്റിൽ കാണപ്പെടുന്ന ഒരു ധാതുപദാർത്ഥമാണ്.
കാർബൺ ഇലക്ട്രോഡുകളാണ് വൈദ്യുതവിശ്ലേഷണത്തിന്, ആനോഡായും കാഥോഡായും ഉപയോഗിക്കുന്നത്.
ഉരുകിയ അവസ്ഥയിലുള്ള അയിരിൽ അലൂമിനിയത്തിന്റേയും ഓക്സിജന്റേയും അയോണുകൾ സ്വതന്ത്രരൂപത്തിൽ സ്ഥിതി ചെയ്യുന്നു.
ഋണ ഇലക്ട്രോഡായ കാഥോഡിലെ പ്രവർത്തനം ഇതാണ്: Al 3+ + 3 e - → Al
ഇവിടെ ഇലക്ട്രോണുകൾ സ്വീകരിച്ചുകൊണ്ട് അലൂമിനിയം അയോൺ (Al 3+ ) അലൂമിനിയം അണു ആയി മാറുന്നു.
തുടർന്ന് അലൂമിനിയം ലോഹം ലായനിയുടെ അടിയിൽ അടിയുന്നു.
ധന ഇലക്ട്രോഡായ ആനോഡിൽ ഓക്സിജനാണ് ഉണ്ടാകുന്നത്.
2 O 2- → O 2 + 4 e -
ഇങ്ങനെ ആനോഡിൽ ഉണ്ടാകുന്ന ഓക്സിജൻ കാർബൺ കൊണ്ടുള്ള ആനോഡുമായി പ്രവർത്തിക്കുകയും, അങ്ങനെ കാർബൺ ഓക്സീകരിക്കപ്പെട്ട് കാർബൺ ഡൈ ഓക്സൈഡ് സ്വതന്ത്രമാകുകയും ചെയ്യുന്നു.
O 2 + C → CO 2
കുറച്ചു കാലം കൊണ്ടു തന്നെ കാർബൺ ആനോഡ് പൂർണ്ണമായും ഓക്സീകരിക്കപ്പെട്ട് നശിക്കുമെന്നുള്ളതു കൊണ്ട് ആനോഡ് നിശ്ചിത ഇടവേളകളിൽ മാറ്റേണ്ടതുണ്ട്.
ഓക്സിജൻ നിക്ഷേപിക്കപ്പെടാത്തതിനാൽ, ആനോഡിനെപ്പോലെ കാഥോഡ് ഓക്സീകരിക്കപ്പെടാറില്ല, കാഥോഡിൽ എത്തുന്ന ദ്രവ അലൂമിനിയം ഇതിനെ നാശത്തിൽ നിന്നും സംരക്ഷിക്കുകയും ചെയ്യുന്നു.
എങ്കിലും വളരെ നാളത്തെ പ്രവർത്തനം കൊണ്ട് കാഥോഡിനും നാശം ഉണ്ടാകാറുണ്ട്.
ഹാൾ ഹെറാൾട്ട് പ്രക്രിയയിലൂടെയുള്ള അലൂമിനിയം നിർമ്മാണത്തിന് വളരെയധികം ഊർജ്ജം ചെലവഴിക്കപ്പെടുന്നു.
എങ്കിലും മറ്റു സങ്കേതങ്ങളിലൂടെയുള്ള അലൂമിനിയം നിർമ്മാണം ചെലവേറിയതും, പരിസ്ഥിതിക്ക് കോട്ടം സംഭവിക്കുന്നതുമാണ്.
അലൂമിനയിൽ നിന്നും ഒരു കിലോഗ്രാം അലൂമിനിയം നിർമ്മിക്കുന്നതിന് ശരാശരി15 കിലോവാട്ട് അവർ (kWh) വിദ്യുച്ഛക്തി ഉപയോഗിക്കപ്പെടുന്നുണ്ട്.
ഏറ്റവും പുതിയ ഉപകരണങ്ങളിൽ ഇത് ഏകദേശം കിലോഗ്രാമിന് 12.8 kW·h ആണ്.
ഇതിനായി ഉപയോഗിക്കുന്ന വൈദ്യുതധാരയുടെ അളവ്  മുൻ‌കാലങ്ങളിൽ  100 to 200 kA വരെയാണ്.
ഇപ്പോഴത്തെ ഉപകരണങ്ങൾ 350 kA-ൽ ആണ് പ്രവർത്തിക്കുന്നത്.
500 kA-ൽ പ്രവർത്തിപ്പിക്കുന്നതിനുള്ള പരീക്ഷണങ്ങൾ നടന്നു വരുന്നു.
അലൂമിനിയത്തിന്റെ ഉൽപ്പാദനച്ചിലവിന്റെ 20 മുതൽ 40 ശതമാനം വരെ വൈദ്യുതിക്കായാണ് ഉപയോഗിക്കുന്നത്.
അതു കൊണ്ട് വൈദ്യുതി കുറഞ്ഞ ചിലവിൽ ലഭ്യമാകുന്നിടത്താണ് അലൂമിനിയം സ്മെൽറ്ററുകൾ സ്ഥാപിക്കാറുള്ളത്.
2004 -ലെ കണക്കനുസരിച്ച് ചൈനയാണ് ലോകത്ത് ഏറ്റവും കൂടുതലായി അലൂമിനിയം നിർമ്മിക്കുന്നത്.
സംയുക്തങ്ങൾ അലൂമിനിയം അമോണിയം സൾഫേറ്റ് (Al(NH 4 )(SO 4 ) 2 ) - തുണികൾക്ക് നിറം കൊടുക്കുന്നതിന്, ജലശുദ്ധീകരണം, കടലാസ് നിർമ്മാണം, ഭക്ഷണസാധനങ്ങളിൽ ചേർക്കുന്നതിന്, തുകൽ സംസ്കരണം മുതലായ മേഖലകളിൽ ഉപയോഗിക്കുന്നു.
അലൂമിനിയം ബോറേറ്റ് (Al 2 O 3 B 2 O 3 ) - സ്ഫടികം, സെറാമിക്സ് മുതലായവയുടെ നിർമ്മാണത്തിനുപയോഗിക്കുന്നു.
അലൂമിനിയം ബോറോഹൈഡ്രൈഡ് (Al(BH 4 ) 3 ) - ജെറ്റ് ഇന്ധനങ്ങളിൽ ചേർക്കുന്നതിനായി ഉപയോഗിക്കുന്നു.
അലൂമിനിയം ക്ലോറൈഡ് (AlCl 3 ) - ചായങ്ങൾ (paint), ശരീരദുർഗന്ധം അകറ്റുന്നതിനുള്ള ഡിയോഡ്രന്റുകൾ, കൃത്രിമ റബ്ബർ എന്നിവയുടെ നിർമ്മാണത്തിനും, പെട്രോളിയം ശുദ്ധീകരനത്തിനും ഉപയോഗിക്കുന്നു.
അലൂമിനിയം ഫ്ലൂറോസിലിക്കേറ്റ് (Al 2 (SiF 6 ) 3 ) - കൃത്രിമ രത്നക്കല്ലുകളുൾ, സ്ഫടികം, സെറാമിക്സ് എന്നിവയുടെ നിർമ്മാണത്തിനുപയോഗിക്കുന്നു.
അലൂമിനിയം ഹൈഡ്രോക്സൈഡ് (Al(OH) 3 ) - വയറിലെ അമ്ലത (acidity) നീക്കുന്നതിനായുള്ള മരുന്ന് (antacid) ആയും, നിറം കൊടുക്കുന്നതിനു, ജലശുദ്ധീകരണത്തിനും, സ്ഫടികം സെറാമിക്സ് എന്നിവയുടെ നിർമ്മാണത്തിനും, തുണികളെ വെള്ളം കടത്തിവിടാത്തവയാക്കി മാറ്റുന്നതിനും (waterproofing) ഇത് ഉപയോഗിക്കുന്നു.
അലൂമിനിയം ഓക്സൈഡ് (Al 2 O 3 ) അഥവാ അലൂമിന - കൊറണ്ടം , എമരി എന്നീ രൂപങ്ങളിൽ പ്രകൃതിയിൽ കാണപ്പെടുന്നു.
സ്ഫടികനിർമ്മാണത്തിന് ഉപയോഗിക്കുന്നു.